
LIGJ
Nr.8369, datë 9.7.1998

PËR TRAJTIMIN E FATURAVE TË KONSUMIT TË ENERGJISË ELEKTRIKE NË NGARKIM TË  SUBJEKTEVE SHTETËRORE (BUXHETORE DHE JOBUXHETORE) DHE TË SUBJEKTEVE PRIVATE SI TITUJ EKZEKUTIVË

Në mbështetje të neneve 13 dhe 16 të ligjit nr.7491, datë 29.4.1991 "Për dispozitat kryesore kushtetuese", me propozimin e  Këshillit të Ministrave,

KUVENDI POPULLOR
I REPUBLIKËS SË SHQIPËRISË

VENDOSI:

Neni 1

Fatura tatimore e konsumit të energjisë elektrike, e lëshuar nga Korporata Elektroenergjetike Shqiptare (KESH) në ngarkim të subjekteve shteterore, buxhetore dhe jobuxhetore e të subjekteve private, sipas modelit të caktuar nga Ministria e Financave, në zbatim të ligjit nr.7928, datë 27.4.1995 "Për tatimin mbi vlerën e shtuar", konsiderohet titull ekzekutiv.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2159, datë 20.7. 1998  të Presidentit të Republikës së Shqipërisë, Rexhep Meidani 



